text: Ol-bronzevinder endelig hyldet i sin hjemby
  01 september 2016 kl. 15.37
  14 dage efter OL kom Anne-Marie Rindom hjem til klapsalver, hyldesttaler, blomster og gaver. 
  Endelig. 14 dage efter afslutningen på OL i Brasilien blev det torsdag eftermiddag Horsens´ tur til at hylde deres egen OL-bronzevinder, Anne-Marie Rindom.
  Det skete på Horsens Teater, hvor teatersalen var mere end pænt besat med gæster, som glædede sig sammen med vinderen.
  Borgmester Peter Sørensen (S) overrakte hende blomster og en gave fra Holmegaard, og derefter blev der holdt flere  lykketaler. Se et klip her, da Anne-Marie Rindom blev hyldet.
  Anne-Marie Rindom vandt OL-bronze i bådtypen Laser Radial.
  